Foto: Reuters Ispaniya bosh vaziri Mariano Raxoy mamlakat hukumati Kataloniyaga mustaqillik e’lon qilishga yo‘l qo‘ymasligini ma’lum qildi. Bu haqda u El Pais gazetasi uchun bergan intervyusida aytib o‘tgan. U Kataloniya muxtoriyati vakolati kengayishi tarafdorlarini «ekstremistlar va radikallar»dan qutulishga chaqirgan. «Biz mustaqillikning oldini olmoqchimiz. Aynan shuning uchun men to‘la ochiqlik bilan ayta olamanki, bu sodir bo‘lmaydi», — degan u. U shuningdek, Ispaniya bo‘linmasligi, milliy birlik saqlab qolinishini aytgan. «Biz qonunchilik asosida barcha imkoniyatlarni ishga solamiz», — degan Raxoy. Bundan avvalroq Ispaniya bosh vaziri Kataloniya mustaqilligi e’lon qilinishiga yo‘l qo‘ymaslikka va’da bergandi.